text: Tre mænd brød ind hos sovende beboer
  19 juli 2014 kl. 06.57
  En vågen nabo kunne tidlig lørdag morgen alarmere politiet, da tre mænd var ved bryde ind i en ejendom i Esbjerg.
  Det var i Sjællandsgade at tre mænd forsøgte at komme ind. Den ene af de tre brækkede vinduet op på forsiden af huset, mens de to andre gik om bagved. I huset lå beboeren på 1. sal og sov og opdagede ikke noget.
  En patrulje fra Syd- og Sønderjyllands Politi blev sendt ud, men de tre mænd nåede at løbe. Den ene blev dog anholdt senere, og politiet er nu i gang med at tjekke op på gerningsmandens forhistorie, for at finde ud af, om der er belæg for at fremstille manden i grundlovsforhør.
  